इंजेक्शन से लेकर खांसी तक की दवा, सब बाहर से खरीद रहे मरीज
बुंदेलखंड मेडिकल कॉलेज में इलाज के लिए भर्ती मरीज दवाइयां बाहर से खरीद कर ला रहे हैं। मेडिसन, हड्डी रोग, सर्जिकल से लेकर लेबर रूम तक के यही हाल हैं। स्थिति तो यह है कि इंजेक्शन से लेकर खासी जैसी दवाएं तक लोग बाहर से खरीदने मजबूर हो रहे हैं। महंगी दवाओं की तो बात ही अलग। बेहतर और सुलभ इलाज की आस लिए यहां आ रहे लोग दवाएं खरीदने और इलाज के नाम पर ठगे जा रहे हैं। कॉलेज के डीन अपनी जिम्मेदारी तभी तक मानते हैं, जब तक वह सागर में रहें। अगर दवाएं खरीदने लाेग मजबूर हो रहे हैं, और वह बाहर हैं तो फिर वह अपने को इससे दूर समझते हैं। अस्पताल के अधीक्षक कहते हैं कि अधिकांश दवाएं उपलब्ध हैं, पर लोग बाहर से दवाएं क्यों खरीद रहे हैं, इसका सटीक जवाब उनके पास भी नहीं है।
1 हजार रुपए के 4 इंजेक्शन खरीदे
Ãखटौरा, बंडा से आए रामराजा ने बताया कि सर्जिकल में तीन परिजन भर्ती हैं। उनके लिए इलाज के लिए पूरी दवाएं मेडिकल से खरीद रहे हैं। गुरुवार को ही एक हजार रुपए के 4 इंजेक्शन बाहर से खरीदे।
कॉलेज की हाल, लोगों की जुबानी
मैं बाहर हूं, मुझे
पता नहीं
à जो दवाइयां उपलब्ध रहती हैं, वह दी जाती हैं। फिलहाल मैं बाहर हूं, इसलिए अभी का पता नहीं, आप डॉॅॅ. वर्मा से बात कर लीजिए, वही अच्छे से बता सकते हैं। - डॉ. जेएन सोनी , डीन, बुंदेलखंड मेडिकल कॉलेज
कुछ तो दवाइयां बाहर
से लाना ही पड़ता है
à एंटीबायोटिक दवाएं तो उपलब्ध हैं। अगर अनुपात की बात करें तो आधे से ज्यादा हमारे यहां ही यहीं मिल जाती है। इंजेक्शन, गोलियां आदि सब उपलब्ध हैं। जो दवाएं उपलब्ध हैं, वह हम सब देते हैं। यह भी सही है कि कुछ दवाएं मरीजों को बाहर से लाना पड़ता है। - डॉ. आरएस वर्मा, अधीक्षक, बीएमसी अस्पताल सागर
दो दिन में 375 रुपए की दवा खरीदी
Ãमेडिसन वार्ड में भर्ती सदर निवासी प्रेमबाई बताती हैं कि मुझे बीपी और शुगर की बीमारी बताई गई है। लकवा भी है। सोमवार से एडमिट हूं। पहले दिन 225 रुपए तो दूसरे दिन 150 रुपए की दवाएं खरीदकर लाना पड़ीं। यहां से कुछ भी नहीं मिला।
पूरी दवाएं खरीद रही हूं
Ãपानबाई ने बताया कि मैं सोमवार से भर्ती हूं। यहां सिर्फ एक इंजेक्शन लगा देते हैं। मैं पहले दिन से ही पूरी दवाएं बाहर से खरीद रही हूं। गुरुवार को हालचाल जानने के लिए डॉक्टर तक नहीं आए। हालांकि नर्सें मौजूद रहीं।
बोले कि दवाएं खरीदकर लाना होगी
Ãमेडिसन विभाग में ही एडमिट रामरानी के पति करन सिंह ने बताया कि चार दिन हो गए, यहां हम ही पूरी दवाएं खरीद रहे हैं। खांसी तक की दवा बाहर से खरीदी। यहां सीधे हमें सीधे बोल दिया गया था कि दवाएं खरीदकर लाना होंगी।
डफरिन में फ्री तो यहां लग गए 7 हजार
Ãबंडा के दीपेश पांडेय ने बताया कि मेरी प|ी की डिलेवरी हुई। पहले दिन 700, दूसरे दिन 2500 करते हुए 10 दिन एडमिट रहते हुए 7 हजार रुपए की दवाएं खरीदना पड़ा। पहली डिलेवरी डफरिन में हुई थी, तब वहां सब फ्री में इलाज हुआ था।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva